text: [{"text_idx": "#000006", "text": "Accha dikhne ke liye kya chahiye? Ek aakarshak figure, jiske chalte aapka pet andar hona chahiye, kamar aur kulho par atirikt charbi nahi chahiye. Sath hi tange bhi moti ki jagah patli chahiye. Tabhi to aap kisi bhi dress mai attractive lagengi. To chaliye iske liye jante hai Exercises to Get Rid of Cellulite:-"}, {"text_idx": "#000007", "text": "Cellulite ki samasya ko kam karne ka sabse aasan koi vyayam hai to wo hai chalna. Yadi aapse kathin vyayam nahi bhi ho pate hai to koi baat nahi.\nRojana subah aur sham ko aadha ghanta chalne se aap apne pairo ki jangho ko shape mai la sakte hai.\nIsse aap matra 1 ghante mai 300 calorie tak ghata sakte hai aur yeh aapke sampurn swasthya ke liye bhi faydemand hai.\nYadi aap isse wakai fayda pana chahte hai to khud se promise kare ki aap hafte mai 6 din challenge, aur lamba rasta chunenge."}, {"text_idx": "#000008", "text": "Sidhe khade ho jaye aur apne pairo ke bich thodi si duri rakhe. Apne dono hatho mai vajan rakhe. Hatheliyo ka face aapke sharir ki taraf hona chahiye.\nAb vajan lekar jukhe, apne dono hatho ko ghuto se niche touch kare. Aapki kamar se lekar sir tak ka hissa jameen se samanantar hona chahiye.\nAap wapis pehle ki tarah sidhe ho jaye. Iss activity ko kam se kam 15 baar to jarur kare.\nIsse aapki jangho aur kulho par latki hui twacha tight ho jayegi. Yeh bahut hi prabhavi Cellulite Workout hai."}, {"text_idx": "#000009", "text": "Yadi aap aerobic vyayam ki ek step ko dumbbell ke sath karte hai to isse bhi aapko cellulite kam karne mai bahut madad milegi.\nIske liye aapko kisi uchi chiz ki jarurat hogi jo aap pharsh par rakh sake, ya fir yadi aapke ghar mai sidiya to aap uss par bhi ise kar sakte hai.\nApne baye pair ko uthakar sidhi par rakhe. Ab apne daye pair ko uthaye lekin hawa mai hi latke rehne de.\nFir apne daye pair ko wapis jamin par rakhe aur uske bad apne baye pair ko jameen par rakhe.\nAb yahi process pehle apne daye pair ke sath bhi kare. Bari bari se pair badalkar ise karte jaye.\nIse apne jameen se chhuti hui sidhi ki first step par kare. Yadi aap ise uchai par karte hai to girne ki aashanka rahegi.\nIse aur bhi prabhavi banane ke liye iske bad lying glute stretch kare."}, {"text_idx": "#000011", "text": "Sabse pehle diwar ke sahare kahde ho jaye. Ab niche ki aur thoda sa slide kare.\nIss tarah baithe ki mano ek kursi par baithe huye ho. Aap chahe to chair pose yoga bhi kar sakte ho.\nChehra aur peeth ek dum sidhi hona chahiye.\nHatho ki hatheliyo ko piche diwar par rakhe. Iss position mai 30 seconds se 1 minute ke liye bane rahe."}, {"text_idx": "#000012", "text": "Upar aapne jana How to Get Rid of Cellulite in Hindi. Aap bhi upar bataye gaye vyayamo ko apnakar, apne sharir ki twacha ko ek saman bana sakte hai. Iske liye aapko jyada samay bhi nahi dena padhega. Yadi aap din mai 1 ghante upar bataye gaye vyayam ko karenge to 2 mahine mai hi aapko result dikhega"}]